ལོར་ཨ་རྣམ་གྱིས་རྐྱང་གཞས་ཐོག་མ༼སང་ཉིན་གྱི་བསྟོད་གླུ༽ཞེས་པ་འཇར་པན་དུ་ལེན་པ་འདི་ནི་ཁོ་མོ་གླུ་གར་སྒྱུ་རྩལ་གྱི་གར་སྟེགས་སུ་གོམ་པ་དང་པོ་དངོས་སུ་སྤོ་འགོ་བརྩམས།དེའི་རྗེས་གླུ་གཞས་དང་ཆེད་བསྒྲིགས་གང་མང་འགྲེམ་སྤེལ་བྱས་མྱོང་ཞིང་།ཧྥ་རན་སི་དང་།ཨོ་སི་ཁྲུ་ལི་ཡ།ཐེ་ལན།ཨེ་ཅིབ།དབྱི་ཐ་ལི།སེང་ཀ་ཕོར།ཡོ་ནན།ཨ་རི་སོགས་རྒྱལ་ཁབ་གང་མང་དུ་བསྐྱོད་དེ་གླུ་གཞས་སྒྱུ་རྩལ་གྱི་འཁྲབ་སྟོན་གྱ་ནོམ་པ་བྱས་པས་བོད་ཀྱི་བུ་མོ་གཟུགས་ཡག་མ་ཞེས་པའི་མཚན་སྙན་བླ་རུ་འཕགས།ཁོ་མོའི་མཚན་སྙན་གྱི་གྲགས་པ་རབ་ཏུ་རྒྱས་པའི་སྟབས་ཀྱིས་མིང་གྲགས་ཅན་གྱི་གློག་བརྙན་གང་མང་གི་བརྗོད་དོན་གླུ་གཞས་ཀྱང་བླངས་མྱོང་ལ།འཛམ་གླིང་མི་རིགས་སོ་སོའི་མང་ཚོགས་ཀྱིས་མོའི་གླུ་གཞས་ལ་དགའ་བསུ་བྱེད་མཁན་ཤིན་ཏུ་མང་པོ་ཡོད་པས་མོའི་སྙན་གྲགས་ཀྱི་བ་དན་རབ་ཏུ་གཡོ་བ་རེད།